# Līgums

# 

**PAR**

**palīdzības dienesta informācijas sistēmas iegādi un ieviešanu**

**starp**

**Valsts sociālās apdrošināšanas aģentūru**

**un**

**UAB „Synergy Consulting”**

(Iepirkuma identifikācijas nr.VSAA 2018/151)

**RĪGA 2018**

Šis Līgums noslēgts Rīgā 2018.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_\_ starp **Valsts sociālās apdrošināšanas aģentūru** (VSAA), juridiskā adrese Lāčplēša iela 70 a, Rīga, Latvija, tās direktores **Ineses Šmitiņas** personā, kura rīkojas saskaņā ar 2012.gada 18.decembra Ministru kabineta noteikumiem Nr.911 “Valsts sociālās apdrošināšanas aģentūras nolikums”, turpmāk šajā Līgumā saukta Pasūtītājs, no vienas puses, un

**UAB „Synergy Consulting”**, juridiskā adrese Nadruvos iela 24, Viļņa, Lietuva, tās direktora **Tyrūnas Jokubauskas** personā, kurš rīkojas saskaņā ar statūtiem, turpmāk šajā Līgumā saukts Izpildītājs, no otras puses, abi turpmāk šajā Līgumā kopā vai individuāli saukti Puses. Puses savstarpēji vienojoties, bez maldības, viltus un spaidiem noslēdz Līgumu izsakot to šādā redakcijā:

# Līguma priekšmets

* 1. Pasūtītājs uzdod un Izpildītājs apņemas nodrošināt Palīdzības dienesta informācijas sistēmas iegādi un ieviešanu (turpmāk – Pakalpojums) saskaņā ar Tehnisko specifikāciju (Līguma 1.pielikums) un Izmaksu sadalījumu (Līguma 2.pielikums), kā arī atbilstoši Latvijas Republikā spēkā esošo normatīvo aktu un šī Līguma noteikumiem.
  2. Pakalpojums atbilstoši Tehniskajā specifikācijā noteiktajam ietver:
     1. CA Service Managemen SDM Package 17.1 licenču piegādi (turpmāk – licenču piegāde);
     2. CA SDM uzturēšanu (turpmāk – uzturēšana);
     3. CA SDM konfigurēšanu (turpmāk – konfigurēšana).

# Pakalpojuma izpilde un pieņemšanas kārtība

* 1. Izpildītājs nodrošina savlaicīgu un kvalitatīvu Pakalpojumu sniegšanu atbilstoši Tehniskajai specifikācijai (Līguma 1. pielikums) un Līgumā minētajiem noteikumiem, nodrošinot Pakalpojumu 1 (vienu) gadu no Līguma abpusējas parakstīšanas brīža.
  2. Pakalpojuma sniegšanas vieta: Valsts sociālās apdrošināšanas aģentūras Informācijas tehnoloģiju departaments, Varakļānu iela 2 (bijusī Fridriķa iela 9), Rīga, Latvija.
  3. Licenču piegādi Izpildītājs nodrošina saskaņā ar šā Līguma 3. punktā noteikto kārtību.
  4. Uzturēšanu Izpildītājs nodrošina saskaņā ar šā Līguma 4. punktā noteikto kārtību.
  5. Konfigurēšanu Izpildītājs nodrošina saskaņā ar šā Līguma 5. punktā noteikto kārtību.
  6. Pēc visu Līgumā noteikto saistību pilnīgas izpildes Pušu pārstāvji, kas norādīti Līguma 16.1.punktā, (turpmāk – Pušu pārstāvji) saskaņo un Puses paraksta Noslēguma pieņemšanas-nodošanas aktu (Līguma 4. pielikums).

# Licenču piegādes nosacījumi

* 1. Izpildītājs apņemas nodrošināt licenču piegādi Tehniskās specifikācijas (Līguma 1. pielikums) 2.1.punktā noteiktajā apjomā 2 (divu) nedēļu laikā no līguma abpusējas parakstīšanas brīža.
  2. Piegādājot licences Izpildītāja pārstāvis, kas norādīts Līguma 16.1.punktā, (turpmāk – Izpildītāja pārstāvis) iesniedz Pasūtītāja pārstāvim, kas norādīts Līguma 16.1.punktā, (turpmāk – Pasūtītāja pārstāvis) licenču apliecinājumu par licenču derīguma termiņu un lietošanas tiesībām un pavadzīmi - rēķinu.
  3. Pasūtītāja pārstāvis 3 (trīs) darba dienu laikā paraksta saņemto pavadzīmi - rēķinu.

# uzturēšanas nosacījumi

* 1. Izpildītājs apņemas nodrošināt uzturēšanu 1 (vienu) gadu no Līguma abpusējas parakstīšanas brīža atbilstoši Tehniskās specifikācijas (Līguma 1. pielikums) 3.1.punktā un 3.2.punktā iekļautajām prasībām.

# Konfigurēšanas nosacījumi

* 1. Izpildītājs apņemas nodrošināt konfigurēšanu Tehniskās specifikācijas (Līguma 1. pielikums) 2.3.punktā noteiktajā apjomā no līguma abpusējas parakstīšanas brīža līdz 2018.gada 21.decembrim.
  2. Par veiktajiem konfigurēšanas darbiem Izpildītāja pārstāvis 5 (piecu) darba dienu laikā pēc Līguma 5.1.punktā noteiktā termiņa iesniedz Pasūtītāja pārstāvim Pakalpojumu pieņemšanas – nodošanas aktu (saskaņā ar Līguma 3.pielikumā pievienoto formu) 2 (divos) eksemplāros un rēķinu par attiecīgajā periodā veiktajiem konfigurēšanas darbiem.
  3. Pasūtītāja pārstāvis 5 (piecu) darba dienu laikā pēc Pakalpojumu pieņemšanas – nodošanas akta un rēķina saņemšanas izvērtē to atbilstību faktiski sniegtajam konfigurēšanas darbiem un:
     1. paraksta Pakalpojumu pieņemšanas – nodošanas aktu un rēķinu, vienu no tā eksemplāriem nodod Izpildītāja pārstāvim vai
     2. neparaksta Pakalpojumu pieņemšanas – nodošanas aktu un rēķinu, sagatavojot un nosūtot elektroniski, izmantojot drošu elektronisko parakstu ar laika zīmogu, Izpildītāja pārstāvim motivētu atteikumu parakstīt iesniegto Pakalpojumu pieņemšanas – nodošanas aktu un rēķinu. Šādā gadījumā:
        1. Izpildītāja pārstāvis 1 (vienas) darba dienas laikā no atteikuma parakstīt Pakalpojumu pieņemšanas – nodošanas aktu un rēķinu saņemšanas sazinās ar Pasūtītāja pārstāvi, vienojoties par risinājuma rašanu un tā termiņu;
        2. Pēc Līguma 5.3.2.1.punkta kārtībā noteiktā termiņa Izpildītāja pārstāvis iesniedz Pakalpojumu pieņemšanas – nodošanas aktu un rēķinu, ko Pasūtītāja pārstāvis pārbauda saskaņā ar šī Līguma 5.3.punktā noteikto kārtību.
  4. Pasūtītājam ir tiesības neparakstīt saņemto Pakalpojumu pieņemšanas – nodošanas aktu un rēķinu, ja attiecīgajā periodā, par kuru tas izrakstīts, Izpildītājs nav veicis konfigurēšanu saskaņā ar šajā Līgumā aprakstīto kārtību vai atbilstoši Tehniskajai specifikācijai līdz brīdim, kad Izpildītājs nav pilnībā nodrošinājis konfigurēšanu.

# Līguma summa un norēķinu kārtība

* 1. Līguma kopējā darījuma summa nepārsniedz **EUR 159460,00** (simtu piecdesmit deviņi tūkstoši četri simti sešdesmit *euro* 0 centi), neieskaitot pievienotās vērtības nodokli (PVN), no kuras:
     1. EUR \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_ *euro* \_\_\_ centi), neieskaitot PVN, ir Līguma kopējās summas daļa par licenču piegādi;
     2. EUR \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_ *euro* \_\_\_ centi), neieskaitot PVN, ir Līguma kopējās summas daļa par konfigurēšanu.
  2. Līguma kopējā darījuma summā ietilpst visas ar Tehniskajā specifikācijā (Līguma 1.pielikums) noteikto prasību izpildi saistītās izmaksas, visi piemērojamie nodokļi, izņemot pievienotās vērtības nodokli, visas personāla izmaksas, visas komerciālo licenču izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšanas, transporta pakalpojumi u.c.).
  3. Samaksa par licenču piegādi tiks veikta 10 (desmit) darba dienu laikā pēc pavadzīmes - rēķina parakstīšanas, pārskaitot attiecīgo summu uz Izpildītāja norādīto bankas kontu.
  4. Samaksa par konfigurēšanu tiks veikta 10 (desmit) darba dienu laikā pēc Pakalpojumu pieņemšanas – nodošanas akta un rēķina parakstīšanas, pārskaitot attiecīgo summu uz Izpildītāja norādīto bankas kontu.

# Pušu pienākumi un tiesības

* 1. Pasūtītāja pienākumi un tiesības:
     1. Pasūtītāja pienākums ir ievērot šī Līguma noteikumus;
     2. Pasūtītāja pienākums ir pieņemt savlaicīgi un kvalitatīvi sniegtos Pakalpojumus un veikt samaksu par savlaicīgi un kvalitatīvi sniegtajiem Pakalpojumiem saskaņā ar šī Līguma nosacījumiem;
     3. Pasūtītāja pienākums ir izskatīt rakstiskos pieprasījumus par attālināto piekļuvi no Izpildītāja puses;
     4. Pasūtītāja tiesības ir saņemt Pakalpojumus saskaņā ar šī Līguma nosacījumiem, Līgumā norādītajā termiņā, apjomā un kvalitātē;
     5. Pasūtītājam ir tiesības nepieciešamības gadījumā uz noteiktu laiku piešķirt vai liegt tiesības Izpildītāja darbiniekam attālinātajai piekļuvei pie Pasūtītāja produkcijas un/vai testa vidēm no Izpildītāja biroja telpām noteiktu uzdevumu izpildei.
  2. Izpildītāja pienākumi un tiesības:
     1. Izpildītāja pienākums ir ievērot šī Līguma noteikumus;
     2. Izpildītāja pienākums ir savlaicīgi un kvalitatīvi sniegt Pakalpojumus saskaņā ar šī Līguma nosacījumiem, Līgumā norādītajā termiņā, apjomā un kvalitātē;
     3. Izpildītāja tiesības ir saņemt samaksu par savlaicīgi un kvalitatīvi sniegtajiem Pakalpojumiem saskaņā ar šī Līguma nosacījumiem;
     4. Izpildītājam ir tiesības nepieciešamības gadījumā rakstiski pieprasīt attālināto piekļuvi pie Pasūtītāja produkcijas un/vai testa vidēm uz noteiktu laiku.
  3. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.
  4. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Līgumā noteikto pienākumu izpildi.
  5. Puses apliecina, ka tām ir nepieciešamās pilnvaras un tiesības, tai skaitā, bet ne tikai intelektuālā īpašuma tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
  6. Izpildītājs apliecina, ka ir iepazinies ar Tehnisko specifikāciju un citiem Līguma noteikumiem, atzinis tos par saistošiem un izpildāmiem, veicot savus pienākumus saistībā ar šī Līguma noteikumiem, kā arī apliecina, ka Izpildītāja rīcībā ir pietiekams darbinieku skaits, nepieciešamo materiālo vai citu līdzekļu daudzums, lai kvalitatīvi un savlaicīgi veiktu visus Līgumā noteiktos pienākumus.
  7. Izpildītājs apliecina, ka tā darbinieki un/vai citas personas, kas būs iesaistītas šī Līguma izpildē, tiks iepazīstināti ar nosacījumiem par konfidencialitāti pirms darba uzsākšanas.

# Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste

* 1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
  2. Izpildītāja piedāvājumā norādītā personāla nomaiņa pēc Līguma noslēgšanas pieļaujama tikai ar Pasūtītāja rakstveida piekrišanu. Pasūtītājs nepiekrīt Izpildītāja piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
  3. Pasūtītājs nepiekrīt Izpildītāja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
     1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
     2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
     3. piedāvātais apakšuzņēmējs, kura sniedzamo pakalpojumu vērtība ir vismaz 10% (desmit procenti) no kopējās Līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
     4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
  6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta (Līguma 8.sadaļas) noteikumiem.

# Konfidencialitāte

* 1. Visa un jebkāda informācija, ko kāda no Pusēm sniedz viena otrai Līguma izpildes laikā vai arī tā atklājas pildot darba pienākumus, kā arī jebkura šīs informācijas daļa, tai skaitā, bet ne tikai informācija par otras Puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek atzīta un uzskatīta par konfidenciālu.
  2. Pusēm un citām Līguma izpildē iesaistītajām personām nav tiesību izpaust informāciju trešajām personām bez otras Puses rakstiskas piekrišanas saņemšanas. Katrai no Pusēm ar vislielāko rūpību un uzmanību jārūpējas par informācijas drošību un aizsardzību.
  3. Šī Līguma 9.sadaļas noteikumi ir Pusēm un citām Līguma izpildē iesaistītajām personām saistoši arī pēc Līguma termiņa beigām, kā arī pēc pirmstermiņa līgumattiecību pārtraukšanas.

# Personas datu apstrāde

* 1. Šī Līguma ietvaros, veicot personas datu apstrādi, Pasūtītājs ir uzskatāms par personas datu pārzini Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/E (turpmāk – Datu regula) izpratnē, bet Izpildītājs personas datu apstrādātājs Datu Regulas izpratnē.
  2. Izpildītājs, personas datus apstrādā tikai saskaņā ar Līguma 1.1.punktā noteikto vai pēc Pasūtītāja dokumentētiem norādījumiem.
  3. Izpildītājs veic personas datu apstrādi godīgi un saskaņā ar spēkā esošajiem tiesību aktiem. Izpildītājs neizmanto Pasūtītāja personas datus savām vajadzībām vai citiem, no Līguma neizrietošiem mērķiem.
  4. Izpildītāja apstrādājamo personas datu veidi un datu subjektu kategorijas izriet no Līguma.
  5. Izpildītāja kompetenci, apstrādājot personas datus kā apstrādātājam, nosaka tiesību akti un šis Līgums.

# Līgumsods

* 1. Gadījumā, ja Izpildītājs neizpilda šī Līguma 3.punktā noteiktās saistības paredzētajos termiņos, un Pasūtītājs pieprasa no Izpildītāja maksāt līgumsodu, Izpildītājs maksā Pasūtītājam līgumsodu 0,1% (viena desmitā daļa procenta) apmērā no Līguma 6.1.1.punktā norādītās summas par katru nokavēto dienu, ja minētais nokavējums radies Izpildītāja vai Izpildītāja Līguma izpildē iesaistītu trešo personu vainas dēļ.
  2. Gadījumā, ja Izpildītājs neizpilda šī Līguma 5.punktā noteiktās saistības paredzētajos termiņos, un Pasūtītājs pieprasa no Izpildītāja maksāt līgumsodu, Izpildītājs maksā Pasūtītājam līgumsodu 0,1% (viena desmitā daļa procenta) apmērā no Līguma 6.1.2.punktā norādītās summas par katru nokavēto dienu, ja minētais nokavējums radies Izpildītāja vai Izpildītāja Līguma izpildē iesaistītu trešo personu vainas dēļ.
  3. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos un Izpildītājs pieprasa no Pasūtītāja maksāt Izpildītājam līgumsodu, Pasūtītājs maksā Izpildītājam līgumsodu 0,1% (viena desmitā daļa procenta) apmērā no attiecīgā rēķina summas par katru nokavēto dienu.
  4. Līguma 11.1.punktā, 11.2.punktā un 11.3.punktā noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopsummā 10% (desmit procentus) no Līguma kopējās darījuma summas.
  5. Līgumsoda pieprasīšanas kārtība: lai pieprasītu līgumsodu no otras Puses, 10 (desmit) darba dienu laikā pēc saistību faktiskās izpildes dienas (licenču piegādei – pavadzīmes – rēķina parakstīšanas datums; konfigurēšanai – Pakalpojumu pieņemšanas – nodošanas akta parakstīšanas datums; maksājumu izpildei – datums, kad Puses noteiktā kredītiestāde ir veikusi maksājumu) līgumsoda pieprasītājpuse sagatavo un paraksta Aktu par līgumsodu (Līguma 5.pielikums), kuru nosūta otrai Pusei. Pēc Akta par līgumsodu saņemšanas otra Puse 5 (piecu) darba dienu laikā:
     1. piekrīt Līgumsoda apmēram, parakstot un nosūtot Aktu par līgumsodu otrai pusei, vai
     2. nepiekrīt Līgumsoda apmēram, neparakstot aktu un nosūtot motivētu atteikumu parakstīt Aktu par līgumsodu otrai Pusei. Šajā gadījumā 5 (piecu) darba dienu laikā pēc atteikuma saņemšanas līgumsoda pieprasītājpuse atkārtoti pieprasa Līgumsodu no otras Puses vai nosūta otrai Pusei paziņojumu par līgumsoda pieprasījuma atsaukšanu.
  6. Līgumsoda samaksas kārtība:
     1. gadījumā, ja tiek veikts maksājums – Pasūtītājs 10 (desmit) darba dienu laikā pēc Akta par līgumsodu parakstīšanas veic samaksu par sniegtajiem Pakalpojumiem, no tās ieturot līgumsodu un nosūtot Izpildītājam rēķinu par līgumsoda ieturēšanu.
     2. pārējos gadījumos – 5 (piecu) darba dienu laikā pēc Akta par līgumsodu parakstīšanas viena Puse nosūta otrai Pusei rēķinu par līgumsodu, kurš tiek apmaksāts 10 (desmit) darba dienu laikā pēc tā saņemšanas, pārskaitot attiecīgo summu uz Puses norādīto bankas kontu.
  7. Šī Līguma 11.1., 11.2. un 11.3.punktos noteiktā Līgumsoda samaksa neatbrīvo Puses no šajā Līgumā noteikto saistību pilnīgas izpildes.

# Nepārvarama vara

* 1. Šī Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no šī Līguma izrietošo saistību izpildi par neiespējamu.
  2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šī Līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums (a) ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, un (b) ir informējusi otru Pusi pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
  3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
  4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.

# Līguma darbības termiņš

* 1. Šis Līgums stājas spēkā pēc tā abpusējas parakstīšanas un darbojas līdz Līgumā noteikto saistību pilnīgai izpildei.

# Līguma grozīšana un pārtraukšana

* 1. Līguma grozījumi ir pieļaujami, ja tie nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
  2. grozījumi ir nebūtiski;
  3. grozījumi ir būtiski un tiek izdarīti tikai Publisko iepirkumu likuma 61.panta trešajā daļā minētajos gadījumos;
  4. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
  5. Līguma grozījumi ir spēkā tikai tad, ja tie ir noformēti rakstiski un ir Pušu parakstīti. Jebkuri Līguma grozījumi ir Līguma neatņemama sastāvdaļa. Līguma noteikumu izmaiņas vai grozījumi maina vai kā citādi groza šī Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.
  6. Pusēm ir tiesības vienpusēji atkāpties no Līguma, par to rakstiski brīdinot otru Pusi 15 (piecpadsmit) dienas iepriekš, ja otra Puse nepilda vai pārkāpj šajā Līgumā noteiktās saistības ilgāk kā 30 (trīsdesmit) dienas no rakstiska Puses brīdinājuma saņemšanas.
  7. Pasūtītājam ir tiesības vienpusēji atkāpties no Līguma bez līgumsoda piemērošanas, ja šajā Līgumā noteikto Pasūtītāja saistību izpilde ir neiespējama vai apgrūtināta sakarā ar būtisku finansējuma samazinājumu Pasūtītājam, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumu, kuru nodrošināšanai noslēgts šis Līgums, vai arī veic šo funkciju vai uzdevumu samazinātā apjomā.
  8. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.

# Strīdu izskatīšanas kārtība

* 1. Puses pieliks visas pūles, lai draudzīgi risinātu visus strīdus, kas izriet vai rodas saistībā ar šo Līgumu vai tā interpretāciju.
  2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt draudzīgi 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.

# Citi noteikumi

* 1. Līguma izpildei Puses nosaka šādus pārstāvjus:

|  |  |
| --- | --- |
| No Pasūtītāja puses : | No Izpildītāja puses: |
|  |  |

* 1. Līguma 16.1.punktā norādītais Pasūtītāja pārstāvis atbild par visu šajā Līgumā noteikto pienākumu izpildi un Līguma izpildes organizēšanu Pasūtītāja vārdā, Pakalpojumu pieņemšanas – nodošanas akta parakstīšanu, Noslēguma pieņemšanas – nodošanas akta saskaņošanu un nodošanu parakstīšanai Pasūtītājam.
  2. Līguma 16.1.punktā norādītais Izpildītāja pārstāvis atbild par visu šajā Līgumā noteikto pienākumu izpildi un Līguma izpildes organizēšanu Izpildītāja vārdā, Pakalpojumu pieņemšanas – nodošanas akta sagatavošanu, parakstīšanu, un iesniegšanu Pasūtītāja pārstāvim, Noslēguma pieņemšanas – nodošanas akta sagatavošanu, saskaņošanu, iesniegšanu parakstīšanai Izpildītājam, kā arī iesniegšanu Pasūtītāja pārstāvim.
  3. Puses vienojas, ka šajā Līgumā noteiktās tiesības un pienākumi ir personiski un cieši saistīti ar Pusēm, un to cesija vai cita nodošana vai subordinēšana nav pieļaujama bez otras Puses rakstiskas piekrišanas.
  4. Ja kāds no šī Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
  5. Pusēm ir jāinformē vienai otra 1 (vienas) nedēļas laikā par savu rekvizītu (nosaukuma, adreses, norēķinu rekvizītu un tml.) un Līguma 16.1.punktā norādīto Pušu pārstāvju maiņu rakstiski, apstiprinot ar parakstu. Šādā gadījumā atsevišķi Līguma grozījumi netiek gatavoti.
  6. Šis Līgums ir sastādīts, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem aktiem.
  7. Ja kāda no Pusēm nav izmantojusi šajā Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
  8. Līgums sastādīts un parakstīts 2 (divos) oriģinālos eksemplāros, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
  9. Uzaicinājums, Izpildītāja piedāvājums un Līguma 5 (pieci) pielikumi ir šī Līguma neatņemamas sastāvdaļas un ir Pusēm saistoši šī Līguma izpildē.
  10. Līgumam pielikumi:

1. pielikums - Tehniskā specifikācija;
2. pielikums - Izmaksu sadalījums;
3. pielikums - Pakalpojumu pieņemšanas - nodošanas akta forma;
4. pielikums - Noslēguma pieņemšanas – nodošanas akta forma;
5. pielikums - Akta par Līgumsodu forma.

# Pušu rekvizīti un paraksti

|  |  |
| --- | --- |
| **Pasūtītājs** | **Izpildītājs** |
| **Valsts sociālās apdrošināšanas aģentūra**  Lāčplēša iela 70a, Rīga, LV-1011, Latvija  Nodokļu maksātāja reģistrācijas Nr.90001669496  Valsts kase  BIC kods: TRELLV22  Konts: LV84TREL5180453065000 | **UAB „Synergy Consulting”**  Nadruvos iela 24, Viļņa, LT-06228, Lietuva  Reģ. Nr.300129699  LUMINOR BANK AB  Kods: 40100 SWIFT: AGBLLT2X  Konts: LT904010042402697298 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktore I.Šmitiņa | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktors T.Jokubauskas |

**1. pielikums**

līgumam „Palīdzības dienesta informācijas sistēmas iegāde un ieviešana”

starp VSAA un UAB „Synergy Consulting”

(iepirkuma identifikācijas Nr.VSAA 2018/151)

# Tehniskā specifikācija

| Nr.p.k. | Tehniskās specifikācijas prasība | Izpildītāja piedāvātais |
| --- | --- | --- |
| 1. | **1.1. Pakalpojuma mērķis**  Nodrošināt Valsts sociālās apdrošināšanas aģentūras (VSAA) pārziņā esošās palīdzības dienesta informācijas sistēmas (turpmāk – PALDIS) platformas versijas atjaunošanu no CA ServiceDesk r11.2 uz CA Service Management SDM Package 17.1 (CA SDM) un 1 (viena) gada uzturēšanu.  **1.2. Pakalpojuma pamatojums**  Patreizējai PALDIS platformai (CA ServiceDesk 11.2r) nav oficiālā atbalsta, līdz ar to nav programmatūras atjauninājumu, ielāpu, un citu ražotāja nodrošinātu programmatūras uzlabojumu (saistībā ar vispārējo industrijas IT infrastruktūras attīstību un VSAA pielietotajām jaunākajām serveru un darba staciju operētājsistēmām), kas ierobežo tās lietošanu.  Saistībā ar Labklājības ministrijas (LM) Informācijas un komunikāciju tehnoloģiju centralizācijas projektu plānots palielināt PALDIS lietotāju skaitu LM pakļautībā esošās iestādēs.Līdz ar to, ir plānots veikt VSAA palīdzības dienesta platformas versijas atjaunošanu uz CA SDM - modernāku un šī brīža industrijas tendencēm atbilstošu platformu, tajā skaitā nodrošinot IS drošības prasību izpildi.  **1.3. Piemērojamās iepirkuma metodes pamatojums**  Publisko iepirkumu likuma 8.panta septītās daļas 5.punkts. |  |
| 2. | **Pakalpojuma apjoms**   * 1. CA SDM licenču piegāde – 63 gab.   2. CA SDM uzturēšana 1 (viena) gada laikā( skat. 3.1., 3.2.p)   3. CA SDM konfigurēšana (712 stundu apmērā):      1. PALDIS konfigurācijas pārnešana no esošās PALDIS uz jauno CA SDM;      2. neslēgto PALDIS pieteikumu pārnešana uz jauno CA SDM, saglabājot iespēju piekļūt slēgtajiem pieteikumiem lasīšanas režīmā;      3. CA SDM sasaistīšana ar ActiveDirectory;      4. CA SDM lietotāja saskarnes tulkošana uz latviešu valodu;      5. PALDIS uzturētāja un IT Administratoru ievadapmācība par CA SDM administrēšanu un pielāgojumu veikšanu. |  |
| 3. | **CA SDM uzturēšanas apjoms**  3.1. Uzturēšanai jāietver:   * + 1. CA SDM jaunāku versiju piegāde;     2. CA SDM kļūdu labojumu piegāde;     3. CA SDM darbības traucējumu vai problēmu diagnosticēšana un analīze.   1. Uzturēšanas ietvaros Izpildītājam jānodrošina:      1. tehniskais atbalsts latviešu vai angļu valodā;      2. tehniskais atbalsts darba dienās no plkst. 8.00 līdz plkst. 17.00;      3. kļūdu pieteikumu reģistra uzturēšana, ar iespēju VSAA jebkurā brīdī iepazīties ar reģistra aktuālo stāvokli;      4. pasūtītāja regulāru informēšanu par pieteiktā problēmu ziņojuma statusa izmaiņām un par tā risināšanas gaitu pēc pasūtītāja pārstāvja pieprasījuma.      5. pasūtītāja tiesības noteikt problēmu prioritāti;      6. iespēja veikt problēmas risināšanu attālināti pieslēdzoties PALDIS aplikāciju serverim, gadījumos, kad problēmu ziņojuma prioritāte ir augsta vai kritiska, kā arī tehniski ir iespējama problēmas novēršana. |  |
| 4. | **Pakalpojuma sniegšanas vieta**  VSAA Informācijas tehnoloģiju departaments, Varakļānu iela 2, Rīga, Latvija. |  |
| 5. | **Pakalpojuma sniegšanas laiks**  CA SDM piegāde 2 (divu) nedēļu laikā no līguma abpusējas parakstīšanas brīža, CA SDM konfigurēšana līdz 21.12.2018. un uzturēšana 1 (vienu) gadu no līguma abpusējas parakstīšanas brīža. |  |
| 6. | **Pakalpojuma galarezultāts**  Piegādātas 63 CA SDM licences, tām nodrošināta 1 (viena) gada uzturēšana, veikta CA SDM konfigurēšana. |  |

**2. pielikums**

līgumam „Palīdzības dienesta informācijas sistēmas iegāde un ieviešana”

starp VSAA un UAB „Synergy Consulting”

(iepirkuma identifikācijas Nr.VSAA 2018/151)

# Izmaksu sadalījums

Piedāvātajā cenā iekļautas visas ar Tehniskajā specifikācijā noteikto prasību izpildi saistītās izmaksas, visas personāla izmaksas, visas komerciālo licenču izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšanas, transporta pakalpojumi u.c.), visi piemērojamie nodokļi, izņemot pievienotās vērtības nodokli.

|  |  |  |  |  |
| --- | --- | --- | --- | --- |
| Nr. p.k. | Pakalpojuma nosaukums | Vienas vienības izmaksas, EUR bez PVN\* | Daudzums | Kopā, EUR bez PVN\* |
| *1.* | *2.* | *3.* | *4.* | *5. = 3. \* 4.* |
| 1. | CA Service Management SDM Package 17.1 licenču piegāde un 1 (viena) gada uzturēšana. |  | 63 gab. |  |
| 2. | CA SDM konfigurēšana. |  | 712 stundas |  |
| **Kopējā piedāvātā cena, EUR bez PVN:** | | | | **159460,00** |

**3. pielikums**

līgumam „Palīdzības dienesta informācijas sistēmas iegāde un ieviešana”

starp VSAA un UAB „Synergy Consulting”

(iepirkuma identifikācijas Nr.VSAA 2018/151)

# Pakalpojumu pieņemšanas – nodošanas akta forma

|  |  |  |
| --- | --- | --- |
| **Pakalpojumu pieņemšanas – nodošanas akts**  Rīgā, 201\_\_\_\_. gada \_\_\_\_\_\_\_\_\_\_\_\_\_\_\_\_\_\_\_  Valsts sociālās apdrošināšanas aģentūra, turpmāk saukta Pasūtītājs, tās pārstāvja \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk saukta Izpildītājs, tās pārstāvja \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no otras puses, vienojas par šo:  2018.gada \_\_. \_\_\_\_\_\_ noslēgtā līguma „Palīdzības dienesta informācijas sistēmas iegāde un ieviešana” (iepirkuma identifikācijas Nr.VSAA 2018/151) ietvaros Izpildītājs ir nodrošinājis konfigurēšanu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(jānorāda veiktie konfigurēšanas darbi un to apjoms, kā arī cita nepieciešamā informācija.)*  Pasūtītājam nav nekādu pretenziju pret Izpildītāju un tas pieņem Izpildītāja veiktos konfigurēšanas darbus tādā apjomā un kvalitātē, kādā Izpildītājs to ir veicis.   |  |  | | --- | --- | | Pasūtītāja pārstāvis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_/ | Izpildītāja pārstāvis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_/ | |

**4. pielikums**

līgumam „Palīdzības dienesta informācijas sistēmas iegāde un ieviešana”

starp VSAA un UAB „Synergy Consulting”

(iepirkuma identifikācijas Nr.VSAA 2018/151)

# Noslēguma pieņemšanas – nodošanas akta forma

|  |  |  |  |  |
| --- | --- | --- | --- | --- |
| **Noslēguma pieņemšanas – nodošanas akts**  Rīgā, 201\_\_\_\_. gada \_\_\_\_\_\_\_\_\_\_\_\_\_\_\_\_\_\_\_  Valsts sociālās apdrošināšanas aģentūra, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, turpmāk saukta Pasūtītājs, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, turpmāk saukta Izpildītājs, no otras puses, vienojas par šo:  Saskaņā ar 2018.gada \_\_\_\_\_\_\_\_\_\_\_\_\_\_\_\_\_\_\_ noslēgtā līguma „Palīdzības dienesta informācijas sistēmas iegāde un ieviešana” (iepirkuma identifikācijas Nr.VSAA 2018/151) starp VSAA un \_\_\_\_\_\_\_\_\_\_\_\_\_\_\_\_\_\_\_ nosacījumiem Izpildītājs ir sniedzis visus Pakalpojumus par kopējo summu \_\_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_), ieskaitot 21% pievienotās vērtības nodokli (PVN) \_\_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_\_).    Pasūtītājam nav nekādu pretenziju pret Izpildītāju un tas pieņem Izpildītāja sniegtos Pakalpojumus, kas paredzēti līgumā „Palīdzības dienesta informācijas sistēmas iegāde un ieviešana” (iepirkuma identifikācijas Nr.VSAA 2018/151), tādā apjomā un kvalitātē, kādā Izpildītājs tos ir izpildījis.  Saskaņo:   |  |  | | --- | --- | | Pasūtītāja pārstāvis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_/ | Izpildītāja pārstāvis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_/ |   Paraksta:   |  |  | | --- | --- | | Pasūtītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_/ | Izpildītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_/ | |

**5. pielikums**

līgumam „Palīdzības dienesta informācijas sistēmas iegāde un ieviešana”

starp VSAA un UAB „Synergy Consulting”

(iepirkuma identifikācijas Nr.VSAA 2018/151)

**Akta par līgumsodu forma**

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Akts par līgumsodu**  \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  /vieta/ /datums/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā – “Izpildītājs”) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no vienas puses, un Valsts sociālās apdrošināšanas aģentūra (turpmāk tekstā – “Pasūtītājs”) \_\_\_\_\_\_\_\_\_\_\_\_\_\_\_\_\_\_\_\_\_\_\_\_personā, no otras puses, ir vienojušies par šo:  \_\_\_\_\_\_\_\_\_\_\_\_\_\_\_\_\_\_\_\_ pieprasa, \_\_\_\_\_\_\_\_\_\_\_\_\_\_\_\_\_\_\_\_ piekrīt šādam Līgumsoda apmēram par šādu saistību izpildes nokavējumu:   |  |  |  |  |  |  | | --- | --- | --- | --- | --- | --- | | ***Nr. p. k.*** | ***Saistības veids***  *(Licenču piegāde; konfigurēšana;*  *maksājumu izpilde)* | ***Saistību izpildes faktiskais beigu termiņš***  *(Licenču piegādei – pavadzīmes – rēķina parakstīšanas datums; konfigurēšanai – Pakalpojumu pieņemšanas – nodošanas akta un rēķina parakstīšanas datums; Maksājumu izpildei – datums, kad Puses noteiktā kredītiestāde ir veikusi maksājumu)* | ***Saskaņā ar līgumu noteiktais saistību izpildes beigu termiņš*** | ***Nokavējums (dienas)*** | ***Līgumsods (EUR)*** | |  |  |  |  |  |  | | Kopā: | | | |  |  |  |  |  | | --- | --- | | **Pasūtītājs:** | **Izpildītājs:** | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |